ඒ අනුව ඇගේ පියාගේ ඉල්ලීම වූයේ දරුවාට හොඳ ඉස්කෝලයක් දෙන්න යනුවෙනි. පළමුව ඇයට පිළියන්දල මධ්‍ය මහා විදුහල ලැබුණි. එහෙත් එවකට අධ්‍යාපන ඇමැති වූ බද්යුද්දීන් මොහොමඩ් මහතාගේ අනුදැනුම මත ඇයට කොළඹ විශාඛා විදුහලේ අධ්‍යාපනය ලැබීමට අවස්ථාව සැලසුනි. සාමාන්‍ය පෙළ දක්වා ඇය එහි අධ්‍යාපනය ලැබුවාය. මෙම සිදුවීම සිදුවූ ස්ථානයේ වර්තමානයේ ඉදිකර ඇති පාලම වීර මැගිලින් පාලම ලෙස නම්කර ඇත. මෙම සිදුවීම පිළිබඳව පැවැසීමේදී පැවසිය යුතුම දෙයක් ඇත. එනම් කෙනෙකුගේ දක්ෂතාවයක් වීර ක්‍රියාවක් ඇගැයීමේදී වර්තමානයේ මෙන්ම අතීතයේද ඊට ඊර්ෂ්‍යා කරන්නන් අකුල් හෙළන්නන් සිටි බවය. වීර මැගිලින් ශිෂ්‍යාවට වීර පදක්කම ලබා දීමට සූදානම් වෙද්දී එය ඉවසා දරා ගැනීමට නොහැකි වූ පිරිසක් ඊට එරෙහිව පෙත්සම් පිට පෙත්සම් යවන ලදී. මැය වංචාවක් සිදුකළ බවත් දියට වැටුණු ළමයින් බේරාගත්තේ මැය නොවන බවත් පවසමින් අධ්‍යාපන ඇමැතිවරයාටත් පොලිසියටත් අගමැතිනිය වෙතත් පෙත්සම් යවා තිබුණි. ඒ අනුව වහා ක්‍රියාත්මක වුණු පොලිස්පතිතුමා මේ කරුණ පිළිබඳව පරීක්ෂණයක් කර වාර්තාවක් සැපැයීමට විශේෂ පොලිස් කණ්ඩායමක් ගමට එවන ලදී. මේ ගැන තොරතුරු සොයා බැලීමට ඇගේ නිවසට පොලිස් කණ්ඩායම පැමිණෙනවිටදී ඇය සිටියේ එම සිදුවීමෙන් බරපතළ තුවාල ලබා ප්‍රතිකාර ගනිමිනි. ප්‍රතිකාර කළ හත්ලාහ වෙද මහතාගෙන්ද ඇසින් දුටුවන්ගේද සිදුවීමට භාජනය වූ සිසුවියන්ගෙන්ද විස්තර ලබාගත් පොලිස් කණ්ඩායම පොලිස්පතිවරයාට වාර්තා කර තිබුණේ පෙත්සම්වල ඇති කරුණුවල කිසිදු සත්‍ය තාවයක් නොමැති බවයි. ඒ අනුව 1961 නොවැම්බර් 05 දින අගමැතිනිය විසින් ඇයට වීර පදක්කම පළඳවන ලදී.
ඇය කොළඹ විශාඛා විද්‍යාලයේ අධ්‍යාපනය ලැබුවේ කොපමණ කලක්ද?
සාමාන්‍ය පෙළ දක්වා